A KÖZSZOLGÁLATI TÖRVÉNYSZÉK VÉGZÉSE (második tanács)
2008. június 10.
F‑40/07. sz. ügy
Cécile Baudelet‑Leclaire
kontra
az Európai Közösségek Bizottsága
„Közszolgálat – Nyílt versenyvizsga – A tartaléklistára történő felvétel mellőzése – Egyenlő bánásmód”
Tárgy: Az EK 236. cikk és az EA 152. cikk alapján benyújtott kereset, amelyben C. Baudelet–Leclaire lényegében a „pénzgazdálkodás/számvitel”
és a „szerződés‑ és projektmenedzsment” területén asszisztensi (AST 3) tartaléklista létrehozására szolgáló EPSO/A/7/05 nyílt
versenyvizsga megsemmisítését kéri.
Határozat: A Közszolgálati Törvényszék a keresetet mint nyilvánvalóan megalapozatlant elutasítja. A felek maguk viselik saját költségeiket.
Összefoglaló
Tisztviselők – Egyenlő bánásmód – Felvétel – Versenyvizsga
(Személyzeti szabályzat, III. melléklet, 5. cikk)
A közösségi közszolgálatba való bejutást szolgáló versenyvizsga keretében, amely egyaránt nyitva áll a valamely intézménynél
jelenleg vagy korábban dolgozó pályázók, és az olyan pályázók előtt, akik híján vannak az ilyen szakmai tapasztalatnak, az
első csoportbeli pályázók magasabb sikerességi arányát mutató statisztikai adatok alapján nem lehet azt feltételezni, hogy
az egyik vagy a másik csoportba tartozó pályázók között hátrányos megkülönböztetés áll fenn, mivel e különbséget több objektív
tényező is, mint például a versenyvizsga területének jobb ismerete indokolhatja.
(lásd a 41., 43. és 44. pontot)
Hivatkozás:
az Elsőfokú Bíróság T‑294/03. sz., Gibault kontra Bizottság ügyben 2005. május 31‑én hozott ítéletének (EBHT‑KSZ 2005., I‑A‑141. o.
és II‑635. o.) 53. pontja; T‑361/03. sz., Vanlangendonck kontra Bizottság ügyben 2005. november 30‑án hozott ítéletének (EBHT‑KSZ 2005.,
I‑A‑377. o. és II‑1709. o.) 52. pontja; T‑100/04. sz., Giannini kontra Bizottság ügyben 2008. március 12‑én hozott ítéletének
(az EBHT‑ban még nem tették közzé) 157. pontja.